cyanic-selkie/wikianc huggingface dataset:
ইউএসএস এন্টারপ্রাইজ (সিভিএন-৬৫)
নকশা
প্রকল্প এসসিবি ১৬০-এর অধীনে নকশা করা হয়েছিল, এন্টারপ্রাইজ ছয়টি বিমানবাহী রণতরী বিশিষ্ট একটি শ্রেণির প্রথম বিমানবাহী রণতরী হিসাবে অভিপ্রেত ছিল, কিন্তু নির্মাণ ব্যয়ের ব্যাপক বৃদ্ধির ফলে অবশিষ্ট বিমানবাহী রণতরীগুলির নির্মাণ পরিকল্পনা বাতিল করা হয়েছিল।
এন্টারপ্রাইজ হল একমাত্র বিমানবাহী রণতরী যেখানে দুটি পারমাণবিক চুল্লি রয়েছে, প্রতিটি এ২ডব্লিউ চুল্লি পূর্ববর্তী নির্মাণে প্রচলিত বয়লারগুলির স্থান গ্রহণের সঙ্গে একটি আট-চুল্লির প্রপালশন নকশা রয়েছে। এটিই একমাত্র বিমানবাহী রণতরী যার চারটি রুডার রয়েছে, যা অন্য শ্রেণির তুলনায় দুটি বেশি এবং একটি ক্রুজারের মতো হুলের বৈশিষ্ট্য রয়েছে।
অস্ত্রশস্ত্র
নির্মাণের বিশাল ব্যয়ের কারণে, পরিকল্পিত আরআইএম-২ টেরিয়ার ক্ষেপণাস্ত্র লঞ্চার ছাড়াই এন্টারপ্রাইজ জলে ভাসানো ও পরিষেবায় নিযুক্ত করা হয়েছিল। শুরুর সময়ে, বিমানবাহী রণতরীতে সামান্য প্রতিরক্ষামূলক অস্ত্র ছিল।  ১৯৬৭ সালের শেষের দিকে, এন্টারপ্রাইজয়েএকটি প্রোটোটাইপ বেসিক পয়েন্ট ডিফেন্স ক্ষেপণাস্ত্র ব্যবস্থা (বিপিডিএমএস) স্থাপন করা হয়েছিল, যেখানে সি স্প্যারো ক্ষেপণাস্ত্রের জন্য দুটি আট-রাউন্ড বক্স লঞ্চার ছিল। একটি তৃতীয় বিপিডিএমএস লঞ্চার ১৯৭০-১৯৭১ সালে জাহাজের সংস্কারের সময় লাগানো হয়েছিল।
পরবর্তীতে সংস্কার দুটি ন্যাটো সী স্প্যারো (এনএসএসএম) ও তিনটি এমকে ১৫ ফ্যালানক্স সিআইডব্লিউএস বন্দুক মাউন্ট যোগ করেছিল। একটি সিআইডব্লিউএস মাউন্ট পরে অপসারণ হয়েছিল এবং দুটি ২১-সেলের আরআইএম-১১৬ রোলিং এয়ারফ্রেম ক্ষেপণাস্ত্র লঞ্চার যোগ করা হয়েছিল।
১৯৭০-এর দশক
এন্টারপ্রাইজ ১৯৬৯-১৯৭০ সালে নিউপোর্ট নিউজ শিপবিল্ডিংয়ে ফিরে আসে, এবং একটি ওভারহল ও তার দ্বিতীয় মেরামত সম্পূর্ণ করে। জাহাজটি ১৯৭১ সালের জানুয়ারি মাসে নতুন নকশা করা পারমাণবিক চুল্লির কোরগুলির সাথে সমুদ্রের পরীক্ষাগুলি সম্পন্ন করেছিল, যাতে ১০ বছরের জন্য পর্যাপ্ত শক্তি ছিল। কমান্ড হিসাবে ক্যাপ্টেন ফরেস্ট এস. পিটারসেন ও ক্যারিয়ার এয়ার উইং ফোর্টিনের (সিভিডব্লিউ-১৪) সঙ্গে এন্টারপ্রাইজ ১৯৭১ সালের ১১ই জুন আবার ভিয়েতনামের উদ্দেশ্যে রওনা হয়।
দক্ষিণ ও দক্ষিণ-পূর্ব এশিয়া
বাম|থাম্ব|[[দক্ষিণ চীন সাগর|দক্ষিণ চীন সাগরে ১৯৭৩ সালে নৌবহরের তৈলবাহী জাহাজ USS হাস্যামপা (এও-১৪৫) সঙ্গে একটি চলমান পুনঃপূরণের সময় এন্টারপ্রাইজ]] এন্টারপ্রাইজ, ওরিস্কানি ও মিডওয়ে ১৯৭১ সালের ৩০শে জুলাই মধ্যে মোট ২,০০১ টি স্ট্রাইক সোর্টি উৎক্ষেপণ করেছিল। জুলাই মাসে স্ট্রাইক অপারেশন ব্যাহত হয়, যখন স্টেশনে থাকা বাহক তিনটি টাইফুন এড়িয়ে যায়: হ্যারিয়েট, কিম ও জিন। মাসটিতে দক্ষিণ ভিয়েতনামে স্ট্রাইক আক্রমণে সামান্য বৃদ্ধি ঘটেছিল। এগুলি মূলত শত্রু সেনা অবস্থানের বিরুদ্ধে ও মার্কিন হেলিকপ্টার কার্যক্রমের সমর্থনে চাক্ষুষ হামলা ছিল। এন্টারপ্রাইজ ১৯৭১ সালের আগস্ট-নভেম্বর মাসে ইয়াঙ্কি স্টেশনে কাজ করছিল।
ক্যাপ্টেন আর্নেস্ট ই. টিসোট জুনিয়র ১৯৭১ সালের ডিসেম্বর মাসে কমান্ড গ্রহণ করেন এবং এন্টারপ্রাইজ ১৯৭১ সালের ভারত-পাকিস্তান যুদ্ধের সময় আইএনএস বিক্রান্ত দ্বারা ভারতীয় নৌ অবরোধের বিরুদ্ধে শক্তি প্রদর্শন হিসাবে বঙ্গোপসাগরে মোতায়েন করা হয়েছিল। পরবর্তীতে সোভিয়েত নৌবাহিনীর একটি ডুবোজাহাজও মার্কিন টাস্কফোর্সের পিছনে অবস্থান করেছিল। এন্টারপ্রাইজ যখন ভারত মহাসাগর থেকে দক্ষিণ-পূর্ব এশিয়ার দিকে সরে গিয়েছিল তখন একটি সংঘর্ষ এড়ানো গিয়েছিল। এন্টারপ্রাইজ ১৯৭২ সালের ১২ই ফেব্রুয়ারি তার নিয়োজন বা মোতায়েন সম্পন্ন করেছিল।
সিভিডব্লিউ-১৪ জাহাজ সহএন্টারপ্রাইজ ১৯৭২ সালের ১২ই ফেব্রুয়ারি থেকে দক্ষিণ চীন সাগরে আসে। মার্কিন যুক্তরাষ্ট্র ১৯৭২ সালের ১৮ই ডিসেম্বর লাইনব্যাকার ২ নামে ২০তম সমান্তরালের উপরে বোমা হামলা চালানো শুরু করেছিল। লাইনব্যাকার ২ অপারেশন চলাকালীন, এন্টারপ্রাইজ এবং স্টেশনে থাকা অন্যান্য বিমানবাহী রণতরী হাইফং বন্দরের খনি ক্ষেত্রগুলি পুনরুদ্ধার করেছিল এবং ভূমি থেকে আকাশ ক্ষেপণাস্ত্র ও বিমানবাহী রণতরী-বিধ্বংসী আর্টিলারি স্থান, শত্রু সেনা ব্যারাক, পেট্রোলিয়াম সঞ্চয় এলাকা, হাইফং নৌ ও শিপইয়ার্ড এলাকা এবং রেলপথ ও ট্রাক স্টেশনগুলির বিরুদ্ধে কেন্দ্রীভূত হামলা পরিচালনা করেছে। লাইনব্যাকার ২-এর অধীনে নৌবাহিনীর কৌশলগত বিমান আক্রমণগুলি হ্যানয় ও হাইফং-এর আশেপাশের উপকূলীয় এলাকায় কেন্দ্রীভূত ছিল। লাইনব্যাকার ২-এর সময় এই এলাকায় ৭০৫ টি নৌ-অভিযান পরিচালিত হয়েছিল।
তাপস পাল
তাপস পাল (২৯ সেপ্টেম্বর ১৯৫৮ – ১৮ ফেব্রুয়ারি ২০২০) একজন বাঙালি অভিনেতা ছিলেন। জন্ম ভারতের পশ্চিমবঙ্গের কলকাতায়। তিনি ২০০৯ সালের ভারতীয় সাধারণ নির্বাচনে তৃণমূল কংগ্রেস থেকে টিকেট নিয়ে নির্বাচিত হয়ে কৃষ্ণনগর থেকে এমপি হন। এর আগে, তিনি পশ্চিমবঙ্গ বিধানসভার বিধায়ক ছিলেন।
২০১৪ সালে, কেন্দ্রীয় সরকারের নির্বাচনের কিছুদিন আগে একটি নির্বাচনী প্রচার সভায় বক্তৃতা দিতে গিয়ে তাপস পাল বিতর্কে জড়িয়ে পড়েন। উক্ত সভায় তিনি নিজেকে "চন্দননগরের মাল" বলে পরিচয় দেন এবং জানান যে তিনি পকেটে "মাল" নিয়ে ঘুরে বেড়ান। এছাড়া তিনি ছেলে পাঠিয়ে বিরোধী পক্ষের সমর্থকদের ধর্ষণ করে দেওয়ার ইচ্ছাও প্রকাশ করেন। পরে এই নিয়ে বিতর্ক তৈরী হলে তিনি প্রকাশ্যে ক্ষমা চান।
২০১৬ সালের শেষ ভাগে তাপস পাল আবার সংবাদ শিরোনামে আসেন। রোজ ভ্যালি নামে একটি চিট ফান্ডের সাথে যুক্ত থাকার অভিযোগে পুলিশ তাকে গ্রেফতার করে। এই সময়ে তাকে একটি পরচুলা পরতে দেখা যায়।
২০২০ সালের ১৮ ফেব্রুয়ারি তিনি মৃত্যুবরণ করেন।
শিক্ষা
তাপস পাল বর্ধমান বিশ্ববিদ্যালয়ের অধীনে হুগলী মহসিন কলেজ থেকে জীববিজ্ঞানে গ্র্যাজুয়েশন করেন।
চলচ্চিত্র জীবন
পরের ছবিটিও সুপারহিট হয়। ১৯৮১ সালে ‘সাহেব’ ছবিতে ভাল অভিনয়ের জন্য ফিল্মফেয়ার পুরস্কার পান তাপস পাল।
এরপর দীর্ঘ সময় বাংলা সিনেমায় রাজত্ব করেছেন এই অভিনেতা। 'সুরের ভুবনে', 'গুরু দক্ষিণা', 'মায়া মমতা', 'সমাপ্তি', 'চোখের আলো', 'অন্তরঙ্গ', 'সাহেব', 'পর্বতপ্রিয়', 'দিপার প্রেম', 'মেজ বউ', 'পথভোলা', 'আশীর্বাদ', 'পরশমণি', 'সুরের আকাশ', 'শুধু ভালোবাসা' সহ বিভিন্ন জনপ্রিয় চলচ্চিত্রে অভিনয় করেছেন। সেই সময় তার বেশিরভাগ সিনেমার নায়িকা ছিলেন দেবশ্রী রায়। শেষের দিকে দেবের কয়েকটি সিনেমাতেও দেখা যায় তাকে।
কলকাতা ছাড়াও তিনি অভিনয় করেছেন বলিউডের সিনেমাতেও। মাধুরী দীক্ষিতের প্রথম ছবিতে নায়ক ছিলেন তাপস। ১৯৮৪-তে মাধুরীর বিপরীতে 'অবোধ' ছবিতে অভিনয় করেন তিনি। ওই ছবিতে তাপস পাল মাধুরীর স্বামীর চরিত্রে অভিনয় করেছিলেন। ছবিটিতে মাধুরীর চরিত্রের নাম ছিল গৌরী আর তাপস পালের নাম ছিল শঙ্কর।
ওয়ালাইকুমুস-সালাম
ওয়া'আলাইকুমুস-সালাম ( وَعَلَيْكُمُ ٱلسَّلَامُ ) একটি আরবী অভিবাদন, যা বিশ্বজুড়ে মুসলমান রা প্রায়শই "আপনার উপর শান্তি বর্ষিত হোক" অর্থে ব্যবহার করে থাকে। এটি অন্যদের জন্য দোয়াস্বরূপ। এটি আসসালামু আলাইকুম অভিবাদনটির ( ٱلسَّلَامُ عَلَيْكُمْ ) আদর্শ জবাব । কারো উপস্থিতির কৃতজ্ঞতা জানাতে বা কাউকে স্বাগত জানানোর জন্য অভিবাদনগুলি ব্যবহার করা হয়। এগুলি কথোপকথনের আগে ব্যবহার করা হয় এবং বলা হয়ে থাকে যে এটি একটি ভাল আচরণ। অভিবাদনটিকে একটি গুরুত্বপূর্ণ ইসলামি দায়িত্ব ও বাধ্যবাধকতা হিসাবে বিবেচনা করা হয়। সালাম মুসলমানদের মধ্যে একটি আদর্শ অভিবাদন। মুসলিম বক্তৃতা এবং খুতবা অনুষ্ঠানে নিয়মিত এই অভিবাদনটি বিনিময় হয়। এর পূর্ণ রূপ হল: সম্পূর্ণ ফর্ম "ওয়া-আলাইকুমুস সালাম ওয়া-রহমাতুল্লাহি ওয়া বারাকাতুহু (وَعَلَيْكُمُ ٱلسَّلَامُ وَرَحْمَةُ ٱللَّٰهِ وَبَرَكَاتُهُ, "এবং তোমাদের উপর শান্তি এবং আল্লাহর করুণা ও তাঁর নেয়ামতসমূহ বর্ষিত হোক")।
সালাম ব্যবহার সম্পর্কিত ইসলামি বিধিবিধান
অভিবাদনটি দেখা হওয়ার এবং চলে যাওয়ার উভয় সময়ই ব্যবহার করা উচিত। আবূ হুরাইরাহ থেকে বর্ণিত, নবী সাল্লাল্লাহু আলাইহি ওয়াসাল্লাম বলেন: “কোন ব্যক্তি মজলিসে এসে পৌছে যেন সালাম দেয়। সে মজলিসে বসার পর মজলিস শেষ হওয়ার পূর্বে উঠে যাওয়ার প্রয়োজন বোধ করলে যেন পুনরায় সালাম দেয়। কেননা আগের সালাম কোন অংশেই শেষের সালামের চেয়ে অধিক গুরুত্বপূর্ণ নয়।”। (জামে আল-তিরমিজীতে বর্ণিত হাসান হাদীস)
হাদিসে আছে, হযরত মুহাম্মদ সাল্লাল্লাহু আলাইহি ওয়াসাল্লাম কে জিজ্ঞাসা করা হয়েছিল যে কার সালামের অভিবাদন "শুরু" করা উচিত আর তিনি বলেছেন:
এটিও বর্ণিত হয়েছে যে, কোনও বাড়িতে প্রবেশের পূর্বে সালামের অভিবাদন জানানো উচিত। এটি কুরআনের একটি আয়াতের উপর ভিত্তি করে:
মুসলমানরা অন্যান্য ধর্মের সদস্যদের কাছে সালামের উক্তিটি প্রবর্তন করতে পারে কিনা সে সম্পর্কে ধর্মীয় পণ্ডিতগণ ভিন্নমত পোষণ করেন। কুরআনে বলা হয়েছে: "আর যখন তোমাদেরকে অভিবাদন করা হয় (সালাম দেওয়া হয়), তখন তোমরাও তা অপেক্ষা উত্তম অভিবাদন কর অথবা ওরই অনুরূপ কর। " আল-নিসা ৪:৮৬
মারিয়া ক্যানেলিস
ম্যারি লুইস "মারিয়া" ক্যানেলিস (জন্ম: ফেব্রুয়ারি ২৫, ১৯৮২) হলেন একজন মার্কিন পেশাদার কুস্তিগীর, অভিনেত্রী এবং গায়িকা। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মারিয়া ক্যানেলিস নামে কুস্তি করেন।
ব্রজপুর
ব্রজপুর হল পশ্চিম ত্রিপুরা জেলার একটি গ্রাম। জনসংখ্যা ৮,৪৭৭ জন। ৪,৩০৩ জন পুরুষ। ৪,১৭৪ জন মহিলা। ব্রজাপুরের পিন কোড হল ৭৯৯১০২ যা আগরতলা পোস্টাল ডিভিশনের (শিলং সদর দপ্তর অঞ্চল) অধীনস্থ।
দুন্দাহেরা
দুন্দাহেরা (Dundahera) ভারতের হরিয়ানা রাজ্যের গুরগাঁও জেলার একটি শহর।
জনসংখ্যার উপাত্ত
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে দুন্দাহেরা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ভেন্না
ভেন্না বা রেড়ি, রেড়ী (বৈজ্ঞানিক নাম:Ricinus communis) বহুবর্ষজীবী উদ্ভিদ। অন্য নাম ভেরেণ্ডা। সংস্কৃতে নাম বলা হয় এরণ্ড। ইংরেজিতে এই গাছকে castor bean অথবা castor oil plant বলে ।
বিবরণ
ভেন্না গাছ ১০-১৫ ফুট পর্যন্ত উঁচু হতে পারে। এরা প্রায় ডাল-পালাহীন গাছ, উপরের দিকে অল্প কয়েকটি ডাল হতে দেখা যায়। গাছের কাণ্ডের ভেরতটা ফাঁপা থাকে। এদের কাণ্ডের বেড় ৫-৬ ইঞ্চি হয়ে থাকে। কাণ্ডে ৫-৬ ইঞ্চি দূরে দূরে একটি করে গিঁট থাকে। প্রতিটা গিট থেকে একটা করে পাতা বের হয়।
সাধারণত বর্ষাকালে ভেন্নার চারা গজায়। প্রতি বছর হেমন্ত ও শীতকালে ভেন্নার ফুল-ফল হয়। সবুজ ফলের গায়ে নরম নরম কাঁটা থাকে। কাটা এতোই নরম হয়ে থাকে যে গায়ে ফোঁটে না।
শাহ মোহাম্মদ হাছানুজ্জামান
'''ড. শাহ মোহাম্মদ হাছানুজ্জামান''' হলেন বাংলাদেশের একজন প্রখ্যাত গবেষক ও উদ্ভিদবিদ। কৃষি গবেষণায় অনন্য সাধারণ অবদানের জন্য ১৯৭৮ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
কর্মজীবন
তিনি বাংলাদেশ ধান গবেষণা ইনস্টিটিউটরে পরিচালকের দায়িত্বে নিয়োজিত ছিলেন।
রচনা ও প্রকাশনা
“ধানচাষে কৃষকের প্রাথমিক জ্ঞান” শিরোনামে তার একটি বহুল প্রচারিত বই রয়েছে, যেটি বাংলাদেশ ধান গবেষণা ইনস্টিটিউট ও আন্তর্জাতিক ধান গবেষণা ইনস্টিটিউট থেকে প্রকাশিত।
পুরস্কার ও সম্মননা
বিজ্ঞান ও প্রযুক্তিতে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
কেচ্চিমালাই মসজিদ
কেচ্চিমালাই মসজিদ, কেচ্চিমালাই দরগাহ নামেও পরিচিত, শ্রীলঙ্কার দক্ষিণ-পশ্চিমের বন্দর বেরুওয়ালায় অবস্থিত একটি মসজিদ। স্থানীয়দের মতে মসজিদটি আরব ব্যবসায়ীদের প্রথম ব্যবসাস্থলে প্রতিষ্ঠিত হয়। তাদের মতে ইয়েমেনের হামদারামাউত অঞ্চলের রাজকীয় পরিবারের সাত সদস্য উপকুলে এসে ছিলেন। তারা হচ্ছেন সুলতান আশরাফ ওয়ালিউল্লাহ এবং তাঁর পাঁচ ভাই ও এক বোন। ১০২৪ সালে যখন ওয়ালিউল্লাহ মারা যান তাকে তখন ঐখানের একটি পাহাড়ের শীর্ষের একটি সমাধিতে দাফন করা হয়। কথিতভাবে একদিন, বেরুওয়ালার মসজিদ আল-আবরার-এর প্রধান যখন সমাধি পরিষ্কার করছিলেন তখন তিনি একটি ধারালো কাঁটা দেখেন এবং যার অনুসরণে যেয়ে তিনি একটি গাছের নিচে বিশ্রাম নেন এবং ঘুমিয়ে পড়েন। তার ঘুমের সময় ওয়ালিউল্লাহ একটি আবির্ভূত হন এবং তার সমাধিস্থলে একটি মসজিদ নির্মাণের জন্য বলেন। তবে অনেক স্থানীয়দের মতে ওয়ালিউল্লাহ মসজিদটি নির্মাণ করেছিলেন।
সেই সময়ে জায়গাটি তামিল-এ "উচ্চচামলাই" নামে পরিচিত ছিল, যার অর্থ "উচ্চ পাহাড়", সময়ের সাথে সাথে এটি পরিবর্তন করে বর্তমান নাম কেটচিমালাই করা হয়।
বর্তমান ভবনটি ১৯১১ সালে একজন ধনী মুসলিম ব্যবসায়ী দ্বারা নির্মিত হয়েছিল। এটি মূলত একটি বর্গাকৃতি সাদা বিল্ডিং, একটি অলঙ্কৃত খিলানযুক্ত, বক্র ডাচ-শৈলীর গ্যাবেল, একটি গম্বুজ মিনারে একটি অর্ধচন্দ্রাকৃতি ও তারকা অলঙ্কার সহ মুকুটযুক্ত।  মসজিদের বাইরে  এর ময়দানে দুই ইমামের (পিতা ও ছেলে) কবর এবং একটি মাদ্রাসা রয়েছে।
এখানে ঈদের জামাত হয়।বহু মুসল্লি এখানে ঈদের জামাত আদায় করতে আসে।
১২ জুন ২০১৫ সালে মসজিদটিকে সরকার কর্তৃক সুরক্ষিত প্রত্নতাত্ত্বিক স্থান ঘোষণা করা হয়।
ক্লাইড ওয়ারহিফটিক
''' ক্লাইড এ. ওয়ারহিফটিক ''' (১ ডিসেম্বর ১৯১৯ – ৬ এপ্রিল ১৯৯৪) হচ্ছেন একজন মার্কিন ভূ-পদার্থবিদ। তার গবেষণায় সিয়েরা নেভাদা, ক্যালিফোর্নিয়া কোস্ট রেঞ্জের ভু তত্ব এবং আলাস্কার হিমবাহ অন্তর্ভুক্ত ছিল। তিনি  সান ফ্রান্সিস্কো এবং উপকূলীয় এলাকার ভুতত্ত্বের যে ক্ষেত্র তার অগ্রণী হিসেবে উল্লেখযোগ্য।
জীবনী
ওয়ারহিফটিক ক্যালিফোর্নিয়ার ফ্রেসনোতে জন্মগ্রহণ করেন ও সেখানেই বড় হয়ে উঠেন। তিনি ১৯৪১ সালে ক্যালটেক থেকে ভূপ্রকৃতবিদ্যায় স্নাতক ডিগ্রি অর্জন করেন এবং ১৯৫৩ সালে হার্ভার্ড থেকে ভূপ্রকৃতবিদ্যায় পিএইচডি ডিগ্রি অর্জন করেন। তিনি ১৯৪১ সাল থেকে আমৃত্যু পর্যন্ত যুক্তরাষ্ট্রের জিওলজিকাল সার্ভে (ইউএসজিএস) -এর জন্য কাজ করেছেন, পাশাপাশি ১৯৬০ থেকে ১৯৮২ সাল পর্যন্ত তিনি ইউনিভার্সিটি অফ ক্যালিফোর্নিয়াতে শিক্ষকতা করেছেন। ওয়ারহিফটিক ১৯৮৯ সালে জুওলজিক্যাল সোসাইটি অব আমেরিকার দ্বারা "বিশিষ্ট ক্যারিয়ার পুরস্কার" গ্রহণের পর নিজেকে সমকামী হিসেবে আত্মপ্রকাশ করেন। তার ফেলো ভুপদার্থবিদ এলান কক্সের সাথে তার মৃত্যু পর্যন্ত গভীর সম্পর্ক ছিল। এলান ১৯৮৭ সালে মৃত্যুবরণ করেন। তিনি সান ফ্রান্সিকোতে ৭৪ বছর বয়সে হার্ট ফেইল করে মারা যান।
ওয়ারহাফটিগ পাবলিক ট্রান্সপোর্ট ব্যবহারে বেশি আগ্রহী থাকতেন। তিনি অটোমোবাইল এবং এরোপ্লেন এড়িয়ে চলতেন এবং নিয়মিত ভাবে সমুদ্রপথে চলাফেরা করে আলাস্কায় তার কর্মক্ষেত্রে যেতেন। তিনি ইউএসজিএসের অনুমতি নিয়ে ঘোড়ায় চালিত গাড়িতে করে তার কাজ পরিচালনা করতেন। তিনি সাধারণ মানুষের কাছে জনপ্রিয় এমন কিছু ফিল্ড গাইড তৈরী করেন; যেগুলো হলোঃStreetcar to Subduction and Other Plate Tectonic Trips by Public Transport in San Francisco, A Walker's Guide to the Geology of San Francisco, and The Hayward Fault in Hayward and Fremont, via BART।
বৈজ্ঞানিক কাজ
ওয়ারহিফটিগ ভুপ্রকৃতিবিদ্যায় তাৎপর্যমণ্ডিত অবদান রেখেছেন। তিনি প্রথম উপকূলীয় বিজ্ঞানী যিনি টেকটোনিক প্লেটের কারণে যে ভূমিকম্প হয়; এ বিষয়ে জনসচেতনতা সৃষ্টি করেন। তিনি বনের ব্যবস্থাপনাগত চর্চার মাধ্যমে ভুপ্রকৃতিবিদ্যাকে; পরিবেশের সমস্যাতে প্রয়োগের ক্ষেত্রে ছিলেন অগ্রনী। তিনি ১৯৭৫ সালে ক্যালিফোর্নিয়ার ফরেস্ট্রি বোর্ডে নিয়োগ পান। যেখানে তিনি ফরেস্ট চর্চাকে আইনিভাবে নিয়ে আসেন; যার ফলে ফরেস্ট ম্যানেজমেন্টে; দীর্ঘস্থায়ী জিওমরফোলজিক্যাল প্রভাবের সৃষ্টি হয়। যারা সিরিয়াস ভুপ্রকৃতবিদ্যায় গবেষণা বা অধ্যয়ন করতে ইচ্ছুক; তাদেরকে এ বিষয়ের প্রতি আগ্রহী করে তুলতে তার অবদানকে গুরুত্বপূর্ণ বলে বিবেচনা করা হয়।
১৯৬৭ সালে, ওয়াহহার্টিফক কোয়ার্টানারী জিওলজি এবং জিওলজিক্যাল সোসাইটি অব আমেরিকার জিওমরফোলজি বিভাগ কর্তৃক ক্রিক ব্রাইয়ান এওয়ার্ড এবং ১৯৮৯ সালে জিএসএ ডিস্টিংগুইসড ক্যারিয়ার এওয়ার্ড পান।
জয়শ্রী বর্মণ
জয়শ্রী বর্মণ(Jayasri Burman) (জন্ম ১৯৬০) একজন ভারতীয় চিত্রশিল্পী। তিনি পৌরাণিক কাহিনীগুলির উপর ভিত্তি করে চিত্রাংকনের জন্য বিখ্যাত। ১৯৮৫ সালে, ভারত সরকার তাকে ন্যাশনাল অ্যাওয়ার্ড সম্মান দ্বারা ভূষিত করে।
প্রাথমিক জীবন এবং পটভূমি
জয়শ্রী বর্মণ জন্মগ্রহণ করেন ভারতের কলকাতায়। অঙ্কনের সঙ্গে জড়িত ছোট বেলা থেকে, প্রথম অঙ্কন প্রতিযোগিতায় নাম দেন যখন তিনি ক্লাস থ্রিতে পরেন। তার প্রিয় বন্ধু ওপুমা, লেখক পূর্ণেন্দু পত্রীর কন্যা, প্রথম পুরস্কার পেয়েছিল। তার জন্য খুশি ছিলেন কিন্তু কেন তিনি ভাল আঁকতে পারলেন না তাই তিনি অসুখী। সে দিন থেকে, তিনি অঙ্কনে মন দেন আর জানতেন যে তিনি বড় হয়ে একজন শিল্পী হবেন তাই তিনি ভিন্নভাবে পোশাক পড়া, ফ্যাব্রিক পেইন্ট দিয়ে তার সাদা ক্যানভাস জুতোতে আঁকা। তারপর, তিনি কলকাতার ভিসুয়াল কলেজ অব আর্টের পাশাপাশি শান্তিনিকেতনে কলা ভবন থেকে শিল্পে প্রাথমিক শিক্ষা লাভ করেন। ১৯৮৪ সালে, তিনি ফ্রান্সে গিয়ে শিক্ষক সিজারজির (Monsieur Ceizerzi) নিকট চারুকলারও অধ্যয়ন করেন। কিংবদন্তি, ক্ষুদ্রাকৃতি, জাতি রূপ এবং প্রকৃতি থেকে অনুপ্রেরণা তোলার মাধ্যমে তিনি প্রাণবন্ত চিত্রকল্পসমূহ তৈরি করেন যেখানে নদী, পাখি, প্রাণী, ফুল, ফল, দেব-দেবীর আবির্ভাব হয়, প্রতিটি সময় একটি ভিন্ন কেন্দ্রবিন্দু এবং সামান্য পার্থক্যের সাথে।
পরিবার এবং কর্মজীবন
জয়শ্রী বর্মণের প্রসারিত পরিবারে অনেক বিখ্যাত শিল্পী রয়েছেন: তার স্বামী পরেশ মাইতি তিনি ভারতে এবং অন্য দেশে তার শিল্পের প্রদর্শনী করেছেন এবং বিভিন্ন পুরস্কারও জিতেছেন। তার কাকা চিত্রশিল্পী শক্তি বর্মণ ফ্রান্সে বসবাস ও কাজ করেন, বিভিন্ন পুরস্কারও জিতেছেন; এবং তার ভগিনী, মায়া বর্মণ, একজন উল্লেখযোগ্য শিল্পী। ২০০৫ সালে, তিনি তার এই সমস্ত পরিবারের শিল্পীদের কাজ, "দ্যা ফেমিলি” ("The Family"), নামক একটি প্রদর্শনী তৈরি করাতে সাহায্য করেন।
দিল্লি, কলকাতা, মুম্বাই, বেঙ্গালুরু এবং ভারতের অন্যান্য শহরগুলিতে বেশ কয়েকটি একাকী ও দলের অনুষ্ঠানগুলিতে জয়শ্রী বর্মণের কাজ প্রদর্শিত হয়েছে। তিনি আন্তর্জাতিক প্রকল্প ও কর্মশালাগুলিতেও অংশগ্রহণ করেছেন যেমন জার্মানিতে ট্রিনিয়েল (Triennale) এবং কিছু প্রদর্শনী লন্ডনে। তার কাজ এনজিএমএ (NGMA Delhi) দিল্লি সহ সরকারি ও বেসরকারী সংগ্রহ অনুষ্ঠিত হয়।
চিদম্বরম লোকসভা কেন্দ্র
চিদম্বরম লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর সমগ্র আরিয়ালুর জেলা ও কুড্ডালোর, পেরাম্বালুর জেলার কিয়দংশ নিয়ে গঠিত৷
বিধানসভা কেন্দ্র গুলি
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্রই (কাট্টুমন্নারকোয়িল) তফসিলী জাতিদের জন্য সংরক্ষিত।
২০০৯ খ্রিস্টাব্দের পুর্বে এই লোকসভা কেন্দ্রের বিধানসভা কেন্দ্রগুলি ছিলো,
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছেন পি. বল্লালপেরুমাল। আসনটির বর্তমান সংসদ সদস্য হলেন বিড়ুতলাই চিরুতাইগল কাটচি-এর শ্রী তোল তিরুমাবলবন।
সনি মোবাইল কমিউনিকেশন্‌স
সনি মোবাইল কমিউনিকেশনস এবি একটি বহুজাতিক কোম্পানি যার প্রধান সদর দপ্তর জাপানের টোকিওতে। এটি সনি কর্পোরেশনের মালিকানাধীন একটি কোম্পানি। এটি সনি ও সুইডিশ টেলিযোগাযোগ সরঞ্জাম প্রস্তুতকারী কোম্পানি এরিকসন এর যৌথ উদ্যোগ হিসেবে ১৯৮৭ সালের অক্টোবরের ১ তারিখে প্রতিষ্ঠিত হয়। ফেব্রুয়ারি ১৬, ২০১২ সনি কোম্পানি এরিকসন কোম্পানির সিংহভাগ শেয়ার কিনে নেয়।
দিঘুলিয়া ইউনিয়ন
দিঘুলিয়া বাংলাদেশের মানিকগঞ্জ জেলার অন্তর্গত সাটুরিয়া উপজেলার একটি ইউনিয়ন।
প্রশাসনিক কাঠামো
দিঘুলিয়া ইউনিয়ন সাটুরিয়া উপজেলার আওতাধীন একটি ইউনিয়ন পরিষদ। জাতীয় সংসদের ১৭০নং নির্বাচনী এলাকা মানিকগঞ্জ-৩ এর অংশ। এ ইউনিয়নের প্রশাসনিক কার্যক্রম সাটুরিয়া উপজেলার আওতাধীন
আরও দেখুন
বালিয়াটি ইউনিয়ন
সাটুরিয়া ইউনিয়ন
সাটুরিয়া উপজেলা
শূন্যের সমমূল্যতা
শূন্য একটি জোড় সংখ্যা। কোন পূর্ণসংখ্যা জোড় হওয়া বলতে কী বোঝায়, তা ব্যাখ্যা করার বেশ কিছু উপায় আছে এবং শূন্য সংখ্যাটি এরকম সমস্ত সংজ্ঞাই সিদ্ধ করে: শুন্য ২ এর গুণিতক, ২ দিয়ে বিভাজ্য এবং নিজের সাথে একটি পূর্ণসংখ্যার যোগফলের সমান। এই সংজ্ঞাগুলি কেবল শূন্যের জন্যই ব্যতিক্রমীভাবে প্রযোজ্য নয়, বরং এগুলি জোড় সংখ্যার যোগফল ও গুণফলের সাধারণ নিয়ম দ্বারা ব্যাখ্যা করা যায়।
জোড় সংখ্যাগুলির মধ্যে শূন্য কেন্দ্রীয় ভূমিকা পালন করে। শূন্য জোড় পূর্ণসংখ্যার পরিচয়সূচক উপাদান, এবং এটি পর্যায়ক্রমে আসা সকল উপাদানের ভিত্তি কেস। শূন্যের জোড় হবার প্রবণতার সরাসরি প্রয়োগের প্রমাণ আছে এবং এর কাঠামো জোড় সংখ্যার অনুরুপ। সাধারণভাবে, ০ সকল পূর্ণ সংখ্যা দ্বারা বিভাজ্য, যার মধ্যে দুই এর সকল ঘাত আছে। ফলে শূন্য সকল সংখ্যার মধ্যে সবচেয়ে বেশি জোড়।
শুন্য ধনাত্মক না ঋণাত্মক তা নিয়ে দ্বন্দ্ব থাকলেও একে অঋণাত্মক (non negative) ধরা হয়।
শূন্য কেন জোড়
"জোড় সংখ্যা" এর স্ট্যান্ডার্ড সংজ্ঞাটি সরাসরি শূন্য প্রমাণ করার জন্য ব্যবহার করা যেতে পারে। কোন সংখ্যাকে জোড় বলা হয় যদি তা পূর্ণসংখ্যা ২ এর গুণিতক হয়। শূন্য দুই এর একটি গুণিতক, অর্থাৎ ০ × ২, সুতরাং শূণ্য জোড়। উদাহরণসরূপ, ১০ জোড় হবার কারণ এটা ৫ × ২ এর সমান। 0<10^-99.99999999999999999.....................
শিক্ষাক্ষেত্রে
দ্বিতীয় গ্রেডের ১৫ ছাত্রের উপর চালানো এক সমীক্ষায় দেখা গেছে: শূণ্য জোড় হবার ক্ষেত্রে ভিন্নমত খুব সামান্য। প্রথম যুক্তি হল সংখ্যাগুলো একটি ছন্দ মেনে চলে ... বিজোড়, জোড়, বিজোড়, জোড়, বিজোড়... এখন যেহেতু দুই একটি জোড় সংখ্যা এবং এর আগে এক বিজোড়, তাহলে যে কোন ঋনাত্মক পূর্ণ সংখ্যার আগে প্রথম কোন পূর্ণসংখ্যা হল শূণ্য। তাই শূণ্যকে অবশ্যই জোড় হতে হবে। দ্বিতীয় যুক্তি হল, যদি কোন ব্যক্তির শূণ্যটি বস্তু থাকে এবং সে সেটিকে দুই ভাগ করে তবে প্রত্যেক ভাগ শুন্য পড়বে, যা সমান।
২২ জন তৃতীয় গ্রেডের ছাত্রের আরেক সমীক্ষায় একজন শিক্ষক তার ছাত্রদের সাথে“একটি বৃহৎ এবং সংশয়পূর্ণ আলোচনা” করেন। একজন ছাত্রী মন্তব্য করেন অন্যান্য ধারণাগুলো জানতে পেরে তার বোধগম্যতা বেড়েছে।
আরেক ছাত্র কম নিশ্চিত হলেও বলেন: আমি ভেবেছিলাম শুন্য একটি জোড় সংখ্যা, কিন্তু আলোচনার পর থেকে আমি দ্বিধাগ্রস্ত হয়ে পড়েছি, কেননা আমি এমন ধারণা পেরেছি যার সাথে আমি একমত কিন্তু এখন জানি না যে কোন ধারণার সাথে একমত হব।
একটি ভিন্ন সংজ্ঞা কেন নয়?
গাণিতিকভাবে "জোড় সংখ্যা" শব্দের অর্থ "পূর্ণসংখ্যা যা ২ এর গুণিতক" হল একটি কনভেনশন। "জোড়" শব্দটিকে সাধারণভাবে "দুই এর অশূণ্য গুণিতক" বলে ধরা যায়। শেষোক্ত সংজ্ঞানুসারে শূণ্য জোড় সংখ্যা হবে না। প্রথম সংজ্ঞাকে দ্বিতীয়টির আগে প্রাধান্য দেবার কারণ যুক্তিহীন নয়, এটি জোড় ও বিজোড় সংখ্যা নির্বাহে বীজগাণিতিক নিয়ম অধীনে গৃহীত হয়।
জোড় সংখ্যার সংজ্ঞার এমন পরিবর্তন এর নীতিকে পরিবর্তিত করে। ধনাত্মক পূর্ণ সংখ্যার নিয়ম গ্রহণ করে এবং এদের সাধারণ ধরে নিয়ে শূণ্যর জোড় হবার সাধারণ সংজ্ঞা গৃহীত হয়।
যৌন অভিমুখিতার বহুমাত্রিক স্কেল
যৌনতার বহুমাত্রিক স্কেল (এমএসএস) বার্কি এট অল দ্বারা বিকশিত বা সংস্কারকৃত একটি যৌন অভিমুখিতার স্কেল। ১৯৯০ সালে এবং ইতিমধ্যে বিদ্যমান এবং সাধারণভাবে ব্যবহৃত যৌন অভিমুখিতার স্কেলগুলোর সমালোচনা দ্বারা অনুপ্রাণিত হয়ে বার্কি এই স্কেল উদ্ভাবন করেন। সমালোচনা চারটি মূল বিষয়কে লক্ষ্য করে হয়েছিল:
নির্ণায়ক
নয়টি এমএসএস বিভাগ রয়েছে। এই নয়টি বিভাগের মধ্যে ছয়টি ব্যবহার করে উভকামীতার জটিলতা ধরা পড়ে।  বিভাগগুলি হল:
গণিয়াতুল উলুম হোসাইনিয়া আলিম মাদ্রাসা
গণিয়াতুল উলুম হোসাইনিয়া আলিম মাদ্রাসা বাংলাদেশের একটি আলিয়া মাদ্রাসা। মাদ্রাসাটি চট্টগ্রাম জেলার অন্তর্গত মীরসরাই উপজেলার করেরহাট ইউনিয়নে অবস্থিত। মাদ্রাসাটি ১৯৭৪ সালে প্রতিষ্ঠিত হয়। মাদ্রাসাটি বাংলাদেশ মাদ্রাসা শিক্ষাবোর্ডের অধীনে পরিচালিত হয়।
শিক্ষা ব্যবস্থা
মাদ্রাসাটিতে এবতেদায়ী প্রথম শ্রেণি থেকে আলিম পর্যন্ত পাঠদান করা হয়। মাদ্রাসার শিক্ষার্থীদের জন্য পাঠাগার, খেলার মাঠ, ছাত্রীদের জন্য কমনরুম প্রভৃতি সুযোগ-সুবিধা রয়েছে।
ভবন
মাদ্রাসায় একটি একতলা পাকা ভবন ও একটি আধাপাকা ভবন রয়েছে।
কৃতিত্ব ও ফলাফল
২০২০ বছরের পাশের হার ১০০%।
খাদিজা মসজিদ
খাদিজা মসজিদ (Khadija-Moschee) জার্মানির বার্লিনের হাইনার্সডর্ফে অবস্থিত একটি মসজিদ। এটি আহমদিয়া মুসলিম সম্প্রদায়ের সম্পত্তি, এবং সাবেক পূর্ব জার্মানির প্রথম মসজিদ, যা ২০০৮ সালের ১৬ই অক্টোবর তারিখে উদ্বোধন করা হয়েছে। মসজিদে রয়েছে উচ্চ মিনার এবং এখানে ৫০০ জন মুসল্লি একসাথে নামাজ আদায় করতে পারেন। মসজিদটি আহমদিয়া মহিলাদের দ্বারা সংগৃহীত তহবিল দ্বারা অর্থায়ন করা হয়েছিল এবং এর নকশাটি করেছিলেন স্থপতি মুবাশ্রা ইলিয়াস।
লাহোর আহমদিয়া আন্দোলনের ফলে ১৯২৪ থেকে ১৯২৮ সালের মধ্যে বার্লিনে আরেকটি মসজিদ নির্মিত হয়েছিল।
ইতিহাস
আহমদিয়া মুসলিম জামায়াত ততদিনে ১৯২০ সালে বার্লিনে ইউরোপে তাদের প্রথম মসজিদটি তৈরির চেষ্টা করেছিল। দ্বিতীয় খলিফার ইচ্ছা অনুযায়ী সম্প্রদায়ের মহিলারা তাদের নিজস্ব সম্পদ থেকে মসজিদের জন্য সমস্ত তহবিল সংগ্রহ করেছিলেন। তবে জার্মানিতে আর্থিক সঙ্কটের কারণে পরিকল্পনাটি ছেড়ে দিতে হয়েছিল। পরিবর্তে, এই অর্থটি লন্ডনে ফজল মসজিদ নির্মাণের জন্য ব্যবহৃত হয়েছিল। জার্মানিতে মুসলিম সম্প্রদায়ের ১০০-মসজিদ-পরিকল্পনার আওতায় এই প্রকল্পটি পুনরুদ্ধার করা হয়েছিল এবং বার্লিনে একটি নতুন মসজিদ নির্মাণ করার পরিকল্পনা করা হয়েছিল। খাদিজা মসজিদটি বার্লিনের পূর্ব অংশের প্রথম মসজিদ।
নির্মাণ
২০০৭ সালের ২রা জানুয়ারি তারিখে ৫ম খলিফা মির্জা মাসরুর আহমদ দ্বারা এই মসজিদের ভিত্তিপ্রস্তর স্থাপন করা হয়। মসজিদটি এক টুকরা জমিতে নির্মিত, যার আয়তন হচ্ছে ৪,৭৯০ বর্গমিটার। এটি নিয়ে দুটি গল্প প্রচলিত আছে। এখানে দু'টি প্রার্থনা কক্ষ রয়েছে, একটি ২৫০ জন মহিলা এবং আরেকটি ২৫০ জন পুরুষদের জন্য। মসজিদটির নকশা করেছিলেন সম্প্রদায়ের স্থপতি মুবাশ্রা ইলিয়াস। নির্মাণের তদারকি করেছিলেন স্থপতি সংস্থা পাকডেল। মসজিদের গম্বুজটি উচ্চতা ৪.৫ মিটার এবং ব্যাস ৯ মিটার। মসজিদের মিনারটি ১৩ মিটার উঁচু। মসজিদটি নির্মাণ, ইমামের আবাসনের জন্য একটি বিল্ডিং, "মসজিদের ভৃত্যদের" এবং অফিসগুলির জন্য মোট ব্যয় হয়েছিল প্রায় ১.৭ মিলিয়ন ডলার।
ফিলিস হাসলাম
ফিলিস জর্জি হাসলাম (২৪শে মে ১৯১৩ - ২৩শে আগস্ট ১৯৯১) ছিলেন একজন ভারতীয়-কানাডিয়ান সাঁতারু এবং সমাজকর্মী। ১৯৩০-এর দশকে, ফিলিস একাধিক বিশ্ববিদ্যালয়ের সাঁতার দলে সাঁতার কাটতেন এবং ১৯৩৪ সালের ব্রিটিশ এম্পায়ার গেমসে দুটি পদক জিতেছিলেন। নিজের পড়াশোনা শেষ করার পর, তিনি ১৯৩০-এর দশকের মাঝামাঝি থেকে ১৯৫০-এর দশকের শুরুর দিকে কানাডা এবং ত্রিনিদাদে ওয়াইডব্লিউসিএ- এর নির্বাহী পদে অধিষ্ঠিত ছিলেন। ১৯৫৩ থেকে ১৯৭৮ সাল পর্যন্ত, তিনি এলিজাবেথ ফ্রাই সোসাইটির টরন্টো শাখার নির্বাহী পরিচালক ছিলেন। তিনি ১৯৭৭ সালে কানাডিয়ান অলিম্পিক হল অফ ফেমে অন্তর্ভুক্ত হন এবং ১৯৭৮ সালে অর্ডার অফ কানাডার একজন অফিসার মনোনীত হন।
প্রাথমিক জীবন এবং শিক্ষা
১৯১৩ সালের ২৪শে মে, ফিলিস ভারতের ধর্মশালায় জন্মগ্রহণ করেন। তাঁর শৈশবকালে, তিনি টরন্টো, অন্টারিও এবং সাসকাটুন, সাসকাচোয়ানে থেকেছেন। তাঁর মাধ্যমিক-পরবর্তী শিক্ষার জন্য, তিনি প্রথমে ১৯৩৪ সালে সাসকাচোয়ান বিশ্ববিদ্যালয় থেকে বিজ্ঞানে স্নাতক এবং তার পরে ১৯৩৬ সালে টরন্টো বিশ্ববিদ্যালয় থেকে একটি সামাজিক কর্ম ডিপ্লোমা লাভ করেন। পরবর্তীতে, ১৯৮০ সালে, তিনি ট্রিনিটি কলেজ, টরন্টো থেকে ডক্টর অফ সেক্রেড লিটারেচার নিয়ে স্নাতক হন।
কর্মজীবন
পড়াশোনা শেষ করার সময়, ফিলিস ১৯৩০ সালে সাঁতারের ক্ষেত্রে প্রবেশ করেন। ১৯৩০-এর দশকে, তিনি কানাডার হয়ে ব্রেস্টস্ট্রোকে দুটি রেকর্ড গড়েন এবং একাধিক বিশ্ববিদ্যালয়ে সাঁতার চ্যাম্পিয়নশিপ জিতেছিলেন। ১৯৩৪ সালের ব্রিটিশ এম্পায়ার গেমসের ট্রায়ালে, তিনি ১০০ ইয়ার্ড ব্রেস্টস্ট্রোকে বিশ্ব রেকর্ড করেছিলেন, তারপর এই ইভেন্টেই সেটি ভেঙে যায়। সেই বছরের ব্রিটিশ এম্পায়ার গেমসে একজন প্রতিযোগী হিসেবে, তিনি ২০০ ইয়ার্ড ব্রেস্টস্ট্রোকে রৌপ্য পদক এবং ৩×১০০ ইয়ার্ড মেডলি রিলেতে সোনা জিতেছিলেন।
টরন্টোতে তাঁর মাধ্যমিক-পরবর্তী শিক্ষার অংশ হিসেবে, তিনি গ্র্যান্ডভিউ ট্রেনিং স্কুল ফর গার্লসে কাজ করেছেন। এরপর স্নাতক শেষ করে তিনি ওয়াইডব্লিউসিএ- তে যোগদান করেন। তিনি ১৯৩৬ থেকে ১৯৪১ সাল পর্যন্ত সংগঠনের মন্ট্রিল শাখার ক্যাম্পাস ডিরেক্টর হিসেবে কাজ শুরু করেন। তিনি পরবর্তীতে ১৯৪০ এর দশকে কর্নওয়াল, অন্টারিও এবং ত্রিনিদাদে নির্বাহী পরিচালক পদে অধিষ্ঠিত ছিলেন। তিনি ১৯৪৮ থেকে ১৯৫৩ সাল পর্যন্ত ওয়াইডব্লিউসিএ-এর কর্মী পরিচালক হওয়ার পর সেখানে তাঁর মেয়াদ শেষ করেন। ওয়াইডব্লিউসিএ ছাড়াও, তিনি ১৯৫৩ থেকে ১৯৭৮ সাল পর্যন্ত টরন্টোর এলিজাবেথ ফ্রাই সোসাইটির নির্বাহী পরিচালক ছিলেন।
পুরস্কার ও সম্মাননা
ফিলিস ১৯৮৪ সালে ইউনিভার্সিটি অফ সাসকাচোয়ানের হল অফ ফেমে এবং ২০১৫ সালে ইউনিভার্সিটি অফ টরন্টোর হল অফ ফেমে অন্তর্ভুক্ত হন। বিশ্ববিদ্যালয়ের বাইরে, তিনি ১৯৭৫ সালে সাসকাচোয়ান স্পোর্টস হল অফ ফেম এবং ১৯৭৭ সালে কানাডিয়ান অলিম্পিক হল অফ ফেমের সদস্য হন।  পুরস্কারের জন্য, তাঁকে ১৯৭৮ সালে অফিসার অফ দ্য অর্ডার অফ কানাডা মনোনীত করা হয়েছিল।
আসাদ ফুদাদিন
আসাদ বদর ফুদাদিন (Assad Fudadin; জন্ম: ১ আগস্ট, ১৯৮৫) বারবাইসের রোজ হল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০১০-এর শুরুরদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা ও গায়ানা আমাজন ওয়ারিয়র্স দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম-ফাস্ট বোলিংয়ে পারদর্শী ছিলেন আসাদ ফুদাদিন।
শৈশবকাল
২০০০ সালে কস্টকাটার অনূর্ধ্ব-১৫ ওয়ার্ল্ড চ্যালেঞ্জ প্রতিযোগিতায় ওয়েস্ট ইন্ডিজের অনূর্ধ্ব-১৫ দলের পক্ষে খেলার জন্য মনোনীত হন। চূড়ান্ত খেলায় ৯২ বলে ৫৫ রান তুলে পাকিস্তানকে পরাজিত করতে সবিশেষ ভূমিকা পালন করেন। পরের বছর গায়ানা অনূর্ধ্ব-১৯ দলের পক্ষে খেলার জন্যে আমন্ত্রণ পান। দুই বছর পর ওয়েস্ট ইন্ডিজ অনূর্ধ্ব-১৯ দলের পক্ষে খেলেন।
২০০৪ সালে অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজের পক্ষে খেলেন। তিনটি অর্ধ-শতরানের ইনিংস খেলে দলকে চূড়ান্ত খেলায় নিয়ে যান। ২০০৯-১০ মৌসুমে ঘরোয়া প্রথম-শ্রেণীর প্রতিযোগিতায় গায়ানার শীর্ষস্থানীয় রান সংগ্রাহক ছিলেন।
প্রথম-শ্রেণীর ক্রিকেট
২০০৪ সাল থেকে আসাদ ফুদাদিনের প্রথম-শ্রেণীর খেলোয়াড়ী জীবন চলমান রয়েছে। বামহাতি মাঝারিসারির ব্যাটসম্যান আসাদ ফুদাদিনের প্রতিভা শুরুতেই চিহ্নিত করা হয়েছিল।
২০০৪ সালে আসাদ ফুদাদিনের প্রথম-শ্রেণীর ক্রিকেটে অভিষেক ঘটে। ২০০৩-০৪ মৌসুমের ক্যারিব বিয়ার কাপে কেনিয়ার বিপক্ষে ওয়েস্ট ইন্ডিজ বি দলের সদস্যরূপে খেলেন তিনি। পরের মৌসুমে একই প্রতিযোগিতায় গায়ানার পক্ষে খেলেন। এরপর, এপ্রিল, ২০০৫ সালে নটিংহ্যামশায়ার ক্রিকেট বোর্ড প্রিমিয়ার লীগে উলাটন ক্রিকেট ক্লাবের পক্ষে এক মৌসুম খেলেন। এরপর, ২০০৬ থেকে ২০০৮ সাল পর্যন্ত তিন বছর ইংল্যান্ড ওয়েস্ট প্রিমিয়ার লীগ দ্বিতীয় প্রিমিয়ারে ট্রোব্রিজ ক্রিকেট ক্লাবের পক্ষে খেলেন। ঐ সময়ে ৮৫.৭৭ গড়ে ২,৬৫৯ রান ও ২৬.৫৩ গড়ে ৬০ উইকেট লাভ করেন।
কয়েক বছর ওয়েস্ট ইন্ডিজের ঘরোয়া ক্রিকেটে খেলার পর ২০১০ সালে সফররত জিম্বাবুয়ে দলের বিপক্ষে খেলার জন্যে ওয়েস্ট ইন্ডিজ এ দলের পক্ষে মনোনীত হন। এরপর, ইংল্যান্ড সফরে যাবার পর নিজ দেশে পাকিস্তান এ দলের মুখোমুখি হন। দূর্দান্ত ক্রীড়ানৈপুণ্য প্রদর্শনের স্বীকৃতিস্বরূপ ওয়েস্ট ইন্ডিজ ক্রিকেট বোর্ড থেকে তাকে চুক্তিতে নিয়ে আসা হয়।
২০১৬ সালের ক্যারিবীয় প্রিমিয়ার লীগের প্রতিযোগিতায় তিনি অনুপস্থিত ছিলেন। ২০১৭ সালের সিপিএলে গায়ানা আমাজন ওয়ারিয়র্সের পক্ষে খেলেন। এবার তাকে দ্বাদশ রাউন্ডে খসড়া খেলোয়াড়ের তালিকায় থাকতে হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন আসাদ ফুদাদিন। ৭ জুন, ২০১২ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২ আগস্ট, ২০১২ তারিখে কিংস্টনে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
শিশুহত্যা
শিশু হত্যা হল একজন নাবালক ব্যক্তির হত্যাকাণ্ড।
আইন ও বিচার
thumb| শিশু হত্যাকারী, [[আলবার্ট ফিশ]]
যুক্তরাষ্ট্র
২০০৮ সালে যুক্তরাষ্ট্রে ১,৪৯৪ জন শিশুকে হত্যা করা হয়৷ এর মধ্যে ছেলে ছিল ১,০৩৫ জন এবং মেয়ে ছিল ৪৫২ জন।
বেড়া পৌরসভা
বেড়া পৌরসভা রাজশাহী বিভাগের পাবনা জেলার বেড়া উপজেলার একটি পৌরসভা।
অবস্থান ও সীমানা
পাবনা জেলার বেড়া উপজেলায় বেড়া পৌরসভার অবস্থান। এর উত্তরে শাহজাদপুর উপজেলা, পশ্চিমে সাঁথিয়া উপজেলা এবং পূর্ব ও দক্ষিণে বেড়া উপজেলার বিভিন্ন ইউনিয়ন অবস্থিত।
শিক্ষা
শিক্ষার হার :– ৪১.২০% (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
জনপ্রতিনিধি
বর্তমান মেয়র- অ্যাডভোকেট আসিফ শাসম রঞ্জন
সুযোগ-সুবিধা
(খ) আটা মিলঃ- ১০ (দশ) টি ।
(গ) ধান মিলঃ- ০৮ (আট) টি ।
(ঘ) তাঁত শিল্পঃ- ৫০ (পঞ্চাশ ) টি ।
(ঙ) ইট ভাটাঃ- ০৩ (তিন) টি ।
২০২২–২৩ আয়ারল্যান্ড পুরুষ ক্রিকেট দলের শ্রীলঙ্কা সফর
আয়ারল্যান্ড পুরুষ ক্রিকেট দল ২০২৩ সালের এপ্রিল মাসে দুটি টেস্ট ম্যাচ খেলার জন্য শ্রীলঙ্কা সফর করে।  সিরিজের ম্যাচসমূহ গাল্লে আন্তর্জাতিক ক্রিকেট স্টেডিয়ামে অনুষ্ঠিত হয়। প্রাথমিকভাবে সিরিজে শুধু একটি টেস্ট ম্যাচ ও দুটি একদিনের আন্তর্জাতিক (ওডিআই) ম্যাচ অনুষ্ঠিত হওয়ার কথা ছিল, কিন্তু পরবর্তীতে ওডিআই ম্যাচগুলোর পরিবর্তে সিরিজে একটি অতিরিক্ত টেস্ট ম্যাচ অন্তর্ভুক্ত করা হয়।
সিরিজে ২–০ ব্যবধানে জয়লাভ করে শ্রীলঙ্কা।
দলীয় সদস্য
সিরিজ শুরুর আগে আয়ারল্যান্ড দলে মার্ক অ্যাডেয়ারকে অন্তর্ভুক্ত করা হয় এবং ব্যারি ম্যাকার্থি ও ম্যাথিউ ফস্টারকে অব্যাহতি দেয়া হয়। দ্বিতীয় টেস্ট ম্যাচের জন্য পল স্টার্লিংকে আয়ারল্যান্ড দলে যোগ করা হয়।
তুরস্কের স্বাধীনতা যুদ্ধ
তুরস্কের স্বাধীনতা যুদ্ধ (Turkish: İstiklâl Harbi, literally "Independence War" or Kurtuluş Savaşı, literally "Liberation War"; ১৯ মে ১৯১৯ – ২৪ জুলাই ১৯২৩) তুর্কি জাতীয়তাবাদী এবং মিত্রশক্তির পক্ষের শক্তিগুলোর মধ্যে সংঘটিত হয়। এসময় পশ্চিমে গ্রীকদের সাথে, পূর্বে আর্মেনিয়ার সাথে, দক্ষিণে ফরাসিদের সাথে এবং ব্রিটেন ও ইটালির সাথে কনস্টান্টিনোপলে লড়াই হয়। প্রথম বিশ্বযুদ্ধের পর উসমানীয় সাম্রাজ্যকে বিভক্ত করা হয়েছিল।
আনাতোলিয়ায় মোস্তফা কামাল আতাতুর্ক‌ ও তার সহযোগীদের মাধ্যমে গ্র্যান্ড ন্যাশনাল এসেম্বলি গঠন হওয়ার পর তুর্কি জাতীয় আন্দোলন উৎপত্তি লাভ করে। তুর্কি-আর্মেনীয়, ফরাসি-তুর্কি, গ্রীক-তুর্কি যুদ্ধ (এগুলোকে যথাক্রমে যুদ্ধের পূর্ব, দক্ষিণ ও পশ্চিম রণাঙ্গন বলে অবিহিত করা হয়) শেষ হওয়ার পর সেভ্রেস চুক্তি বাতিল করা হয়ে ১৯২৩ সালের জুলাই মাসে লুসানের চুক্তি স্বাক্ষরিত হয়। মিত্রশক্তি আনাতোলিয়া ও পূর্ব থ্রেস ত্যাগ করে এবং গ্র্যান্ড ন্যাশনাল এসেম্বলি তুর্কি প্রজাতন্ত্র প্রতিষ্ঠার সিদ্ধান্ত নেয়। ১৯২৩ সালের ২৯ অক্টোবর এই প্রজাতন্ত্র ঘোষিত হয়।
তুর্কি জাতীয় আন্দোলন প্রতিষ্ঠা, উসমানীয় সাম্রাজ্যের বিভাগ ও উসমানীয় সালতানাতের বিলুপ্তির পর উসমানীয় যুগ ও সাম্রাজ্যের সমাপ্তি ঘটে এবং এরপর আতাতুর্কের সংস্কার সাধিত হয়। সাম্রাজ্যের স্থলে নতুন জাতিরাষ্ট্র হিসেবে তুরস্ক প্রতিষ্ঠিত হয়।
এল্লানাবাদ
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮৯ মিটার (৬২০ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে এল্লানাবাদ শহরের জনসংখ্যা হল ৩২,৭৮৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে এল্লানাবাদ এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।
মুং লাত জেলা
মুং লাত হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা ।
২০১৮ সালের শুমারি হিসাবে, জেলার জনসংখ্যা ৪১৬৪০ জন। জেলাটি ৮১০.৬৫ কিমি² এলাকা জুড়ে রয়েছে। জেলার রাজধানী মুং লাতt শহরে অবস্থিত।
কাওয়ালি
কাওয়ালি এক প্রকার আধ্যাত্মিক প্রেমবিষয়ক ভক্তিমূলক গান। বিশেষজ্ঞদের মতে, কাওয়ালি জাতীয় গান থেকেই কালক্রমে খেয়াল নামক উচ্চাঙ্গ সংগীতের শ্রেণীটির উৎপত্তি হয়েছে।
ব্যুৎপত্তি
‘কওল’ শব্দটি থেকে কাওয়ালি শব্দটির উৎপত্তি ঘটেছে বলে মনে করা হয়। আবার অনেকের মতে, দিল্লির পার্শ্ববর্তী অঞ্চলে বসবাসকারী কাওয়াল নামক যাযাবর সম্প্রদায় কর্তৃক গীত সাধারণ ভক্তিমূলক গানকে কাওয়ালি বলে চহ্নিত করা হয়।
ইতিহাস
প্রখ্যাত সঙ্গীতজ্ঞ আমীর খসরু 'কাওয়ালি' ধারার সঙ্গীতের প্রবর্তক বলে স্বীকৃত; তিনিই কাওয়ালি গানের সংস্কার করেন এবং এটিকে একটি প্রথাবদ্ধ রূপদান করেন। বাংলাদেশে কবি কাজী নজরুল ইসলামই এই সঙ্গীত ধারাটিকে জনপ্রিয় করে তোলেন।
গঠন
এ গানের স্থায়ী ও অন্তরার মধ্যে তাল বন্ধ রেখে প্রতিবার বিভিন্ন প্রকার রাগ ব্যবহার করা হয়। একজন মূল গায়ক ও কয়েকজন সহযোগীর সমন্বয়ে গঠিত এক একটি দল কাওয়ালি পরিবেশন করে যাতে মূল গায়ক গান পরিবেশ করেন এবং সহযোগীগণ ধুয়া ধরেন।
যন্ত্র
কাওয়ালি গানে যন্ত্র হিসেবে প্রধানত ঢোলক ব্যবহৃৎ হয় এবং সমবেতভাবে হাততালি দিয়ে এর তাল রক্ষা করা হয়।
রাগ ও তাল
যে সকল রাগ আধ্যাত্মিক প্রেমভাব প্রকাশ করে সেসব রাগে কাওয়ালি গাওয়া হয়। কাওয়ালি উত্তর ভারতীয় সঙ্গীত পদ্ধতির একটি ৮ মাত্রা বিশিষ্ট সমপদী তাল, যা ৪ । ৪ । ছন্দো-বিভাজন যুক্ত এবং এটি একটি তালি ও একটি ফাঁক বিশিষ্ট। সাধারণতঃ এটি দাদরা, ধূমালি, রূপক, পশ্তু ইত্যাদি তাল দ্বারা সৃষ্ট। কাওয়ালির তালটির একটি ঠেকা নিম্নরূপঃ
+                    ০    ধা    ধিন্    ধাধা    ধিন্  ।  তা    তিন্    ধাধা    ধিন্ ১    ২     ৩     ৪     ৫     ৬     ৭     ৮
পরিবেশনা
কাওয়ালি গানের শিল্পীদের ‘কাওয়াল’ বলা হয়। এটি একটি ভক্তিমূলক গান যা মূলতঃ সুফি সাধকরা নৃত্য ঢং-এ গেয়ে থাকেন। এই গানগুলো সাধারণতঃ ফারসি ও উর্দু ভাষায় রচিত হয়ে থাকে, তবে বাংলা ভাষায়ও কাওয়ালি গান রচিত হয়।
২০১৪ আইসিসি মহিলা বিশ্ব টুয়েন্টি২০
২০১৪ আইসিসি মহিলা বিশ্ব টুয়েন্টি২০ (2014 ICC Women's World Twenty20) মহিলাদের চতুর্থ আইসিসি বিশ্ব টুয়েন্টি২০ প্রতিযোগিতা, একটি আন্তর্জাতিক টি-২০ ক্রিকেট টুর্নামেন্ট যা বাংলাদেশে ১৬ মার্চ থেকে ৬ এপ্রিল ২০১৪ পর্যন্ত অনুষ্ঠিত হয়। ২০১০ সালে আন্তর্জাতিক ক্রিকেট কাউন্সিল কর্তৃক এই আসরের স্বাগতিক হিসেবে বাংলাদেশের নাম ঘোষণা করা হয়। প্রথমবারের মত এই প্রতিযোগিতায় ৮টি দলের পরিবর্তে ১০টি দল খেলে। এ টুর্নামেন্ট আয়োজনের ফলে দ্বিতীয়বারের মতো এশিয়ার কোন দেশে আইসিসি মহিলা টুয়েন্টি২০ বিশ্বকাপ প্রতিযোগিতা অনুষ্ঠিত হবে।
দলসমূহ
এই প্রথমবারের মত ১০টি দল টুর্ণামেন্টে অংশ নেয়। ২০১২ আইসিসি মহিলা বিশ্ব টুয়েন্টি২০ থেকে শীর্ষ ৬টি দল ও স্বাগতিক হিসাবে বাংলাদেশ সরাসরি টুর্নামেন্টে খেলার যোগ্যতা অর্জন করে। বাকি ৩টি দল ২০১৩ আইসিসি মহিলা বিশ্ব টুয়েন্টি২০ বাছাইপর্ব খেলে টুর্নামেন্টে খেলার যোগ্যতা অর্জন করে।
মাঠ
২০১৪ আইসিসি মহিলা বিশ্ব টুয়েন্টি২০তে মোট ২৭টি ম্যাচ অনুষ্ঠিত হয়। অনুশীলন ম্যাচগুলি সাভারের বিকেএসপির মাঠে অনুষ্ঠিত হয়। গ্রুপ পর্বের সবগুলি ম্যাচ সিলেটের সিলেট বিভাগীয় স্টেডিয়ামে অনুষ্ঠিত হবে। তবে সেমিফাইনাল ও ফাইনাল ঢাকার মিরপুরে শের-ই-বাংলা জাতীয় স্টেডিয়ামে অনুষ্ঠিত হবে।
অনুশীলন ম্যাচ
সর্বমোট ১০টি প্রস্তুতিমূলক খেলা ১৮ থেকে ২১ মার্চ পর্যন্ত সাভারের বিকেএসপিতে অনুষ্ঠিত হয়।
হুগলী মহসিন কলেজ
ইতিহাস
১ আগস্ট ১৮৩৬ সালে নতুন হুগলি কলেজ হিসেবে এটি যাত্রা শুরু করে। এটি প্রতিষ্ঠা করেন মুহম্মদ মহসীন।
স্পলগদম
স্পলগদম সম্ভবতঃ একজন ইন্দো-সিথিয় সত্রপ ছিলেন।
পরিচিতি
স্পলগদম ইন্দো-সিথিয় শাসক স্পলহোরের পুত্র ছিলেন ছিলেন। স্পলহোরের ভ্রাতা তথা ইন্দো-সিথিয় শাসক ভোনোনেস দ্বারা প্রচলিত বেশ কিছু দ্বিভাষী মুদ্রায় স্পলগদমের নাম উৎকীর্ণ রয়েছে। এই মুদ্রাগুলির এক পিঠে বজ্রনিক্ষেপরত জিউস ও অপর পিঠে বর্শা নিক্ষেপরত শাসকের চিত্র মুদ্রিত রয়েছে। স্পলগদমের নিজস্ব মুদ্রা আবিষ্কৃত না হওয়ায় মনে করা হয়, তিনি একজন ইন্দো-সিথিয় শাসকদের অধীনস্থ সত্রপ ছিলেন।
অশ্বিনী ভাট
অশ্বিনী ভাট হলেন উত্তর ক্যালিফোর্নিয়ায় অবস্থিত একজন শিল্পী। তিনি একজন ভাস্কর্য শিল্পী।
জীবনী এবং কাজ
অশ্বিনী ভাট জন্মগ্রহণ করেন ভারতের কর্ণাটক রাজ্যের পুত্তুরে। তিনি বেঙ্গালুরু বিশ্ববিদ্যালয় থেকে সাহিত্যে স্নাতকোত্তর ডিগ্রি অর্জন করেছিলেন। তিনি তেরো বছর ধরে শাস্ত্রীয় নৃত্য (ভরতনাট্যম) অধ্যয়ন করেন এবং পদ্মিনী চেট্টুর নৃত্য কোম্পানিতে একজন পেশাদার নৃত্যশিল্পী হিসেবে আন্তর্জাতিকভাবে ভ্রমণ করেন। এরপর তিনি দৃশ্যকলা শিল্পী হিসেবে কর্মজীবন শুরু করে ছিলেন।
অশ্বিনী পুদুচেরির গোল্ডেন ব্রিজ পটারিতে রে মিকারের সাথে সিরামিক শিল্প অধ্যয়ন করেন যেখানে তিনি পরে একজন আবাসিক শিল্পী হিসেবে কাজ করেন। তারপরে তিনি ভারতের পুদুচেরির অরোভিলের কাছে নিজের একটি স্টুডিও এবং কাঠ জ্বালানীর ভাঁটি তৈরি করেন। ২০১৫ সাল থেকে, তিনি মার্কিন যুক্তরাষ্ট্রে বসবাস করছেন।
পিরাপত ওয়াথনসেটসিরি
পিরাপত ওয়াথনসেটসিরি (থাই: พิร พัฒน์ วัฒน เศ ร ษ สิริ; আর্থ নামেও পরিচিত (থাই: เอิ ร์ ท), জন্ম ২৩শে ফেব্রুয়ারি ১৯৯৪) একজন থাই অভিনেতা। পিরাপত সমপ্রেমী ধারাবাহিক ওয়াটার বয়: দ্য সিরিজ (২০১৭) এবং কিস মি অ্যাগেইন (২০১৮) থাই সিরিজের মূল চরিত্রগুলির জন্য পরিচিত। তাঁর খ্যাতি আরও ব্যাপকভাবে ছড়িয়ে পড়ে সহপাফ ওঙ্গর্যাচ(মিক্স) বিস্তৃত সফল টেলিভিশন সিরিজ অ্যা টেইল অফ থাউজেন্ড স্টারস-এর চিফ ফুফার চরিত্রে অভিনয়ের মাধ্যমে। সিরিজটির এত সাফল্যের কারণ হলো এটি একই নামের একটি বই থেকে অভিযোজিত, যেটা চায়নিজ লেখক ব্যাকটেরিয়ার লেখা।
প্রাথমিক জীবন এবং শিক্ষা
পিরাপতের জন্ম থাইল্যান্ডের ব্যাংককে। সে ২০১৮ সালে শ্রীনাখরিনভাইরোট বিশ্ববিদ্যালয়ের চারুকলা অনুষদ থেকে পারফর্মিং আর্টস বিষয়ে স্নাতক ডিগ্রি নিয়ে স্নাতক হন।
বব ক্লোসা
রাডো রবার্ট গার্সিয়া ক্লোসা (পেশাগতভাবে ১৯৬০-এর দশকে বব ক্লোসা এবং অতি সম্প্রতি রাডো ক্লোসা নামে পরিচিত) ইংরেজ সঙ্গীতজ্ঞ এবং আলোকচিত্রী। ১৯৬৪ এবং জুলাই ১৯৬৫ সালের মাঝামাঝি, তিনি একটি রক ব্যান্ডের প্রধান গিটারবাদক ছিলেন যেটি পরবর্তীতে পিংক ফ্লয়েড হয়ে ওঠে। যদিও, তিনি এই ব্যান্ডের সঙ্গে কয়েকটি গান রেকর্ড করা করলেও, দলটি পিংক ফ্লয়েড হয়ে ওঠার পূর্বে তিনি দল পরিত্যাগ করেন। তবে, ব্যান্ডটির অফিসিয়াল ফেসবুক পাতায়, তাকে অফিসিয়াল সাবেক সদস্য হিসাবে তার নাম উল্লেখিত হয়েছে।
উগো গিয়ামোন
উগো গিয়ামোন সানমার্তিন (Hugo Guillamón; জন্ম: ৩১ জানুয়ারি ২০০০; উগো গিয়ামোন নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব ভালেনসিয়া এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৯–১০ মৌসুমে, স্পেনীয় ফুটবল ক্লাব ভালেনসিয়ার যুব পর্যায়ের হয়ে খেলার মাধ্যমে গিয়ামোন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, স্পেনীয় ক্লাব ভালেনসিয়া বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে ৩ মৌসুম অতিবাহিত করেছেন; ভালেনসিয়া বি-এর হয়ে তিনি ৫৮ ম্যাচে ২টি গোল করেছেন। ২০১৯–২০ মৌসুমে, তিনি ভালেনসিয়া বি হতে ভালেনসিয়ায় যোগদান করেছেন।
২০১৬ সালে, গিয়ামোন স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, গিয়ামোন এপর্যন্ত ৩টি শিরোপা জয়লাভ করেছেন, যার মধ্যে ১টি ভালেনসিয়ার হয়ে এবং ২টি স্পেনের বয়সভিত্তিক দলের হয়ে জয়লাভ করেছেন।
আন্তর্জাতিক ফুটবল
গিয়ামোন স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ১৯শে সেপ্টেম্বর তারিখে তিনি উত্তর আয়ারল্যান্ড অনূর্ধ্ব-১৭ দলের বিরুদ্ধে ম্যাচে স্পেন অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি স্পেন অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে পূর্ণ সময় শেষে তার দল ইংল্যান্ড অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে উক্ত প্রতিযোগিতার ইতিহাসে নবমবারের মতো শিরোপা ঘরে তুলতে সক্ষম হয়েছিল। একই বছরে তিনি স্পেন অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ফাইনালে তার দল ইংল্যান্ড অনূর্ধ্ব-১৭ দলের কাছে ৫–২ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৭টি ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।
ফারাখপুর
ফারাখপুর (Farakhpur) ভারতের হরিয়ানা রাজ্যের যমুনানগর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ফারাখপুর শহরের জনসংখ্যা হল ৮৭৩৮ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে ফারাখপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
মির্জাবাজার ইসলামিয়া দাখিল মাদ্রাসা
মির্জাবাজার ইসলামিয়া দাখিল মাদ্রাসা বাংলাদেশের একটি শিক্ষাপ্রতিষ্ঠান।
অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার ওয়াহেদপুর ইউনিয়নে এ মাদ্রাসাটি অবস্থিত।
ইতিহাস
মাদ্রাসাটি ১৯১০ সালে প্রতিষ্ঠিত হয় এবং ১৯৫২ ইং সালে বাংলাদেশ মাদ্রাসা শিক্ষাবোর্ড কর্তৃক স্বীকৃতি লাভ করে।
শিক্ষক-শিক্ষার্থী
মাদ্রাসাটির অধ্যক্ষ জনাব মোহাম্মদ মাহবুবুল আলম। বর্তমানে সাড়ে পাঁচ শতাধিক শিক্ষার্থী এ মাদ্রাসায় অধ্যয়নরত আছে।
অবকাঠামো
মাদ্রাসাটির প্রাতিষ্ঠানিক ভবন 'L' আকৃতির দ্বিতল ভবন।
কৃতিত্ব ও ফলাফল
বিগত বছরের পাশের হার ৯৪%।
তুরুঙ্কলু মসজিদ
তুরুঙ্কলু মসজিদ (Turunçlu Camii), তুরুঙ্কলু ফাতেহ মসজিদ নামেও পরিচিত‌ হচ্ছে তুর্কি সাইপ্রাসের দক্ষিণ নিকোশিয়ার ইপলিক বাজারে অবস্থিত একটি মসজিদ। এটি উসমানীয় সাম্রাজ্যকালে প্রতিষ্ঠিত। এটি বেলিগ পাশা সড়কে অবস্থিত।
মসজিদটির ধারণক্ষমতা মাত্র ২১০ জন মুসল্লি। এর অভ্যন্তরীণে জায়গা ১৪৮ বর্গ মিটার। ২০১১ সালের হিসাবে এর সদস্য মাত্র ৩২ জন।
ইতিহাস
ঊনবিংশ শতাব্দীর আগে এই স্থানে একটি ছোট মসজিদ ছিল। ১৮২৫ সালে সাইপ্রাসের গভর্নর সেয়িত মেহমেদ আগা মসজিদের জায়গায় নতুন মসজিদটি তৈরি করেছিলেন। ঐতিহাসিকভাবে মসজিদটি ফেথিয়ে মসজিদ নামে পরিচিত ছিল এবং এটি মেরটেক মার্কেটে অবস্থিত ছিল। এই মসজিদের সাথে একটি সিবিয়ান বিদ্যালয় (একটি ঐতিহাসিক প্রাথমিক বিদ্যালয়) সংযুক্ত ছিল। মেহমেদ আগা দ্বারা বিদ্যালয়টি ভেঙে ফেলা হয়েছিল এবং "মেকতেব-ই ইরফানে" (জ্ঞানের বিদ্যালয়) নামে একটি নতুন বিদ্যালয় স্থাপন করা হয়। ১৮৯৪ সালে বিদ্যালয়টিতে এর সমস্ত ছাত্রদের থাকার ব্যবস্থা ছিলোনা। বিদ্যালয় প্রশাসনের বারবার অনুরোধ সত্ত্বেও বিদ্যালয়টি সংস্কার করা হয়নি এবং ১৯০৪ সাল নাগাদ এটি ধ্বংসস্তূপে পরিণত হয়েছিল। ফলস্বরূপ ১৯০০-এর দশকে বিদ্যালয় ভবনটি ভেঙে ফেলা হয় এবং একটি নতুন ভবন হয়।
১৯৭২ সালে মসজিদের একটি বাহ্যিক প্রাচীর ধসে পড়ে। এই প্রাচীর পরে পুনর্নির্মাণ করা হয়।
স্থাপত্য
উত্তর-পূর্বে একটি কাঠের মেজানাইন রয়েছে যা মহিলাদের বিভাগে যেতে সহায়ক। নলাকার মিনারটি উত্তর-পূর্বে দাঁড়িয়ে আছে এবং যেদিকে একটি অলঙ্কৃত বারান্দাও রয়েছে। মসজিদের নামাজের জায়গা দিয়ে মিনারে যাওয়া যায়।
প্রবেশের মুখে একটি শিলালিপি রয়েছে যা ১৮২৫ সালের। এটিতে উসমানীয় তুর্কি ভাষায় শ্লোক রয়েছে।
রমেশ চন্দ্র সেন
রমেশ চন্দ্র সেন (৩০ এপ্রিল, ১৯৪০) বাংলাদেশের ঠাকুরগাঁও-১ আসনের সংসদ সদস্য। তিনি ২০১৮ সালে বাংলাদেশ আওয়ামী লীগ থেকে মনোনয়ন নিয়ে সংসদ সদস্য হিসেবে নির্বাচিত হয়েছেন। তিনি বাংলাদেশ আওয়ামী লীগের সাবেক প্রেসিডিয়াম সদস্য।
জন্ম ও শিক্ষাজীবন
রমেশ চন্দ্র সেন বাংলা ১৩৪৭ সালের ২ বৈশাখ ঠাকুরগাঁও জেলার সদর উপজেলার রুহিয়া ইউনিয়নের কশালগাঁও গ্রামে জন্মগ্রহণ করেন। তার পিতার নাম ক্ষিতীন্দ্র মোহন সেন এবং মাতার নাম বালাশ্বরী সেন। তিনি ১৯৬৩ সালে রংপুর কারমাইকেল কলেজ থেকে বি,কম পাশ করেন এবং রাজশাহী বিশ্ববিদ্যালয়ে কস্ট একাউন্টিং বিষয়ে ১৯৬৪ সালে এম,কম (প্রথম পর্ব) অধ্যায়ন করেন।
কর্মজীবন
তিনি ছাত্র জীবন থেকেই সক্রিয়ভাবে বিভিন্ন রাজনৈতিক কর্মকান্ডের সাথে জড়িত ছিলেন। ৬০'র দশকে রুহিয়া উচ্চ বিদ্যালয়ে শিক্ষক হিসেবে কর্মজীবন শুরু করার সময় থেকেই তিনি বাংলাদেশ আওয়ামী লীগের সভাপতি ছিলেন। ১৯৬৯ সালে তিনি ঠাকুরগাঁও জেলা আওয়ামী লীগের নির্বাহী কমিটির সদস্য এবং ১৯৯০ সালে জেলা আওয়ামী লীগের সহ-সভাপতি নির্বাচিত হন। তিনি ২০০৫ সাল থেকে অদ্যাবধি ঠাকুরগাঁও জেলা আওয়ামী লীগের সভাপতি হিসেবে দায়িত্ব পালন করছেন। তিনি সরকারের কেবিনেট সদস্য এবং একই সাথে তিনি জাতীয় অর্থনৈতিক পরিষদ (একনেক) এর নির্বাহী কমিটির সদস্য। তিনি ২০০৯ থেকে ২০১৪ পর্যন্ত গণপ্রজাতন্ত্রী বাংলাদেশ সরকারের পানিসম্পদ মন্ত্রী হিসেবে দায়িত্ব পালন করেন।
সংসদ সদস্য
তিনি ১৯৯৭ সালের ১৮ ফেব্রুয়ারি উপনির্বাচনে ঠাকুরগাঁও-১ আসন থেকে প্রথম সংসদ সদস্য নির্বাচিত হন। উপনির্বাচনটি হয়েছিল উক্ত আসনের সাংসদ খাদেমুল ইসলাম ১৭ ডিসেম্বর ১৯৯৬ সালে মৃত্যুবরণ করার কারণে। এরপর ২০০৮ সালের ২৯ ডিসেম্বর দ্বিতীয়বার, ২০১৪ সালে ৩য় বার এবং সর্বশেষ ২০১৮ সালের ৩০ ডিসেম্বর ৪র্থ সংসদ সদস্য হিসেবে নির্বাচিত হন।
ধলাগলা মানিকজোড়
আকার
ধলাগলা মানিকজোড় ৭৫-৯২ সেমি লম্বা হয়ে থাকে।ওজন দুই কেজির মত হয়।
স্বভাব
ধলা মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। সচরাচর একা, জোড়ায় কিংবা ছোট ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। কোনো রকম বিরক্ত করা না হলে এবং খাদ্য কমে না গেলে এরা বেশ কদিন ধরে একই স্থানে বিচরণ করে। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।
আবু বকর জাযাইরি
আবু বকর জাবের ইবনে মুসা ইবনে আবদুল কাদির ইবনে জাবের, আবু বকর আল-জাযাইরি নামে পরিচিত। তিনি ১৯২১ সালে তাওলেকিয়ার লিওয়া গ্রামে জন্মগ্রহণ যা বর্তমানে আলজেরিয়া র দক্ষিণে বিশকায় অবস্থিত। তিনি নিজ শহরে বড় হয়েছেন এবং সেখানে প্রাথমিক বিদ্যা অর্জন করেছেন। তিনি সেখানে কুরআন  এবং কিছু গ্রন্থে মতন এবং ফিকাহ আল-মালিকির কিছু বিষয় হিফজ করেছেন। তারপর বিসকার শহরের চলে যান এবং সেখানকার আলেমগণের কাছে হাদীস ও যুক্তি বিজ্ঞান বিষয়ে শিক্ষার্জন করেন। তারপর তিনি তার পরিবারের সাথে মদিনায় গমন করেন এবং মহানবীর মসজিদে তিনি পণ্ডিত ও শেখদের কাছে বিভিন্ন জ্ঞান অর্জন করেন। তারপরে তিনি মক্কা আল-মুকাররামায় বিচার বিভাগের প্রেসিডেন্সি থেকে নবীর মসজিদে পড়া শুনার অনুমতি পান। এটি তার জন্য একটি সেমিনার হয়ে উঠে যেখানে তিনি পবিত্র কোরআন, পবিত্র হাদিস ইত্যাদির ব্যাখ্যা অধ্যয়ন করেন। তিনি শিক্ষা মন্ত্রনালয়ের কিছু স্কুলে এবং মদীনার দার আল-হাদিসে শিক্ষক হিসাবে কাজ করেছিলেন। ১৩৮০ হিজরিতে যখন ইসলামী বিশ্ববিদ্যালয় তার দরজা খুলে দেয়, তখন তিনি এর প্রথম শিক্ষক ও শিক্ষকদের একজন ছিলেন এবং তিনি সেখানেই ছিলেন ১৪০৬ হিজরিতে অবসর গ্রহণ করেন। তিনি যে দেশে গিয়েছিলেন তার অনেকগুলো দেশেই তার ওকালতি প্রচেষ্টা করে। তিনি মদিনায় ইন্তেকাল করেন বুধবার, ৪ জুল-হিজ্জাহ ১৪৩৯ হিজরি, ১৫ আগস্ট ২০১৮ তারিখে।
শিক্ষকবৃন্দ
তিনি তার দেশ আলজেরিয়া এবং মদিনায় অনেক শেখের হাতে অধ্যয়ন করেছেন।
রাজনৈতিক এবং শিক্ষা জীবন
আলজেরিয়ায় তার মাতৃভূমি। তিনি আলজেরিয়া ত্যাগ করার আগে, রাজনীতির সাথে জড়িত হয়েছিলেন এবং আল-বায়ান পার্টিতে অংশগ্রহণ করেছিলেন। তিনি একটি ঐক্যবদ্ধ ইসলামবাদী অভিমুখের সাথে আলমোহাদ যুব আন্দোলন প্রতিষ্ঠায়ও অংশ নিয়েছিলেন। পরে তার হাউয়ারি বুমেডিয়ান শাসন এর বিরোধিতার জন্য পরিচিত হন। সৌদি আরবে বসতি স্থাপনের পর, আল-জাজারি রাজনীতির সাথে সম্পর্কিত মতাদর্শগত এবং মতবাদিক দিকগুলি সম্পর্কে কথা বলতে অবহেলা না করে বিদ্যার দিকে মনোনিবেশ করেন। বিংশ শতাব্দীর আশির দশকে আফগানিস্তানে সোভিয়েত দখলের বিরুদ্ধে জিহাদে ডাক দেন। যদিও চিন্তা ও বিশ্বাসের দিক থেকে তিনি একজন সালাফিস্ট পণ্ডিত হিসেবে বিবেচিত হন। তবে আলজেরিয়ান গণতান্ত্রিক ব্যবস্থার বৈধতার উপর একটি ফতোয়া জারি করেন এবং তিনি আলজেরিয়ানদের কিছু নির্বাচনী অনুষ্ঠানে ভোট দেওয়ার আহ্বান জানান।
আবু বকর আল-জাজাইরি পঞ্চাশ বছর ধরে নবীর মসজিদে শিক্ষাদানের অনুশীলনের কারণে ব্যাপকভাবে পরিচিত ছিলেন, যা তাঁর পাঠ এবং বইগুলিকে দুর্দান্ত গতি দিয়েছিল এবং তাঁর মিনহাজ আল-মুসলিম বইটি আরব দেশগুলো সর্বাধিক গৃহীত রচনাগুলির মধ্যে একটি। বিশ বছরেরও বেশি সময় ধরে মদিনার ইসলামিক ইউনিভার্সিটিতে অধ্যাপক হিসাবে তার কাজের মাধ্যমে আইনি একাডেমিক সম্প্রদায়ের একটি গুরুত্বপূর্ণ অবস্থান অর্জন করেছিলেন।
তার রচনা
তিনি প্রচুর সংখ্যক বই লিখেছেন, যার মধ্যে রয়েছে: